બંદા રાજી-રાજી. અગાઉ કહ્યું તેમ જોતાં જ પ્રેમમાં પડી જવાય તેવી બાઇક નવા નામે આવી છે. પ્રેમમાં પડવાનું હોય તો કોણ રાજી ન થાય? ‘ના’ પાડનારને જૂઠ્ઠા સમજવા. ટેસ્ટ-ડ્રાઇવ કરીને પરત ફરેલા અમદાવાદના એક ડૉક્ટરના હાથમાંથી ચાવી લઇને ‘નાવી’ની સોંપણી અઠવાડિયા માટે મને કરી. કૌશિકભાઇના પરિચિત ડૉક્ટર મને કહે કે, ‘બાઇક મને ગમી છે પરંતુ ખરીદીશ છ મહિના પછી. અત્યારે તો લોકો બાઇક જોઇને રસ્તામાં ઊભો રાખે છે, જાત-ભાતની પૂછપરછ કરે છે.’ મારા માટે આ સમય આવવાનો બાકી હતો એ મને પછી સમજાયું.